| Leirón rilón |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Rodentia |
| Familia: | Gliridae |
| Subfamilia: | Glirinae |
| Xénero: | *Glis*Brisson, 1762 |
| Especie: | *G. glis* |

 |
| Nome binomial |
| *Glis glis*(Carl von Linné, 1766) |
| Distribución Glis glisDistribución *Glis glis*Distribución *Glis glis* |

O **leirón rabudo**, **leirón gris** ou **leirón rilón** (*Glis glis*) é unha especie de roedor esciuromorfo da familia *Gliridae*, común en Europa.

Características
---------------

É un pequeno roedor pero de tamaño considerable se o comparamos cos ratos e as toupas pequenas, chegando a acadar unha lonxitude de 13 a 20 cm, máis a cola duns 11 a 17 cm. As orellas miden ao redor de 25 e 32 mm, mentres que os ollos están entre 15,7 e 21 mm. O peso oscila entre os 75 e 220 g.

Posúe un suave pelaxe de cor gris prateada no lombo e a cola, tornando a unha cor gris escura, case negra, tan só unha fina franxa en torno aos ollos, sendo de cor branca por baixo (ao longo de toda a parte inferior). Na súa cara resaltan os seus ollos (negros, redondos, grandes e saltóns), o seu nariz (dun ton rosado) no medio dun pequeno fociño poboado de longos bigotes, e unhas grandes orellas que destacan á primeira ollada. A cola é case tan longa como o resto do corpo, tupida, toda ela poboada de abondosa pelaxe, formando unha capa uniforme. As femias teñen doce mamas, ou o que é o mesmo, seis pares de mamas, presentando dúas pectorais, dúas abdominais e dúas inguinais. A fórmula dentaria deste leirón, é 1.0.1.31.0.1.3. O número de cromosomas para esta especie é (2n) = 62.

Hábitat
-------

Vive e desenvólvese basicamente en bosques caducifolios de planifolios, en xardíns, hortas e froiteiras, onde poden atopar abondoso alimento. Atópanse moi cómodos en bosques de carballos (*Quercus robur*), faias (*Fagus sylvatica*), castiñeiros (*Castanea*) ou avelairas (*Corylus*). Tamén habitan as zonas rochosas do bosque, onde as rochas fan as veces de refuxio. En canto ao rango de hábitat altitudinal, pode dicirse que, aínda que raras veces vive a unha altitude superior dos 1.000 msnm, este rango atópase situado entre os 50 e 2.000 m.

Distribución
------------

*Glis glis* é unha especie unicamente europea: espállase ao longo de toda a Europa continental, dende o norte da Península Ibérica ata o norte da antiga Persia (Irán). Presente tamén en Sardeña, Córsega, Sicilia, Creta e Corfú, todas elas illas. Houbo un intento en Gran Bretaña de introducir esta especie a comezos do século XX, desembocando isto nun éxito moderado. En España áchase a subespecie *Glis glis pyrenaicus*, que ocupa a Cordilleira Cantábrica, os Pireneos e o Sistema Ibérico.

Dieta
-----

O réxime alimenticio deste leirón é preferentemente vexetariano. Os seus alimentos preferidos son as sementes e os froitos secos; por exemplo landras, castañas, noces e abelás. De feito, polo seu hábito ou modo de vida, precisan de alimentos moi enerxéticos. Cando é o tempo, inxiren froitas e bagas, como mazás, cirolas, amoras, silvas, arandos, amorodos, figos e peras. Como complemento habitual da súa dieta, decántanse por artrópodos, flores, fungos, cogomelos e gromos, ou ata as partes máis verdes dalgunhas plantas. Tamén se alimenta ocasionalmente de pequenos vertebrados, particularmente crías de aves ás que atopa no niño. No outono, os leiróns engordan moitísimo e almacenan pouco alimento, constituíndo así boas reservas enerxéticas para enfrontarse co longo período de hibernación.

Miscelánea
----------

Actualmente, o leirón rilón é consumido en Eslovenia, onde é considerado unha exquisitez, aínda que o seu uso como alimento foi máis estendido durante a segunda guerra mundial.

Notas
-----

1. ↑  Haberl, Dr. Werner. "Dormouse Hunting in Slovenian Tradition." Dormouse Culture, Tradition & Myths. 2007. 3 October 2007 .

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Leirón rabudo*** |

|  |  |
| --- | --- |
| Control de autoridades | 
* Wd: Q147128
* BRE: 3637138
* EBID: ID
* GND: 4181202-5
* LCCN: sh85040963
* MAG: 2779245383

 |

|  |  |
| --- | --- |
| Identificadores taxonómicos | 
* ADW: Glis\_glis
* BioLib: 20699
* Dyntaxa: 6011581
* EOL: 327942
* EPPO: GLISGL
* FE: 305715
* FE-New: ID
* Fossilworks: 131651
* GBIF: 5706486
* iNaturalist: 74383
* ITIS: 951305
* IUCN: 39316
* MSW: 12500044
* NBN: NHMSYS0000080215
* NCBI: 41261
* Soortenregister: 186190
* TAXREF: 61648
* uBio: 6168871

 |